Paradisets barn

Paradisets barn , (originaltittel: Les Enfants du Paradis) er et fransk romantisk drama fra 1945 regissert av Marcel Carné, og med manus av Jacques Prévert.

Handling 
Handlingen er lagt til Paris i løpet av «julikongedømmet» (mellom 1830 og 1848), og handler om en vakker og karismatisk kvinne - Garance. Fire menn: Baptiste Deburau, skuespilleren Frédérick Lemaître, tyven Pierre François Lacenaire og aristokraten Édouard de Montray som alle er forelsket i Garance, og deres mange intriger driver historien videre.

Garance har i kortere perioder vært involvert med dem alle, men forlater disse mennene når de forsøker å tvinge henne til å elske dem på deres egne premisser.

Rolleskikkelsene Debureau, Lemaître og Lacenaire var alle basert på virkelige personer.

Skuespillerinnen Arletty (i hovedrollen som Garance) ble løslatt fra fengsel for å spille inn filmens sluttscener. Under andre verdenskrig bodde hun i likhet med Coco Chanel på hotell Ritz i Paris sammen med tysk kjæreste. Begge kvinnene ble ansett som landssvikere. Filmen hadde premiere 15. mars 1945, og en av Garances replikker er: «Jeg er offer for et justismord!»

Medvirkende 
 Arletty - Claire "Garance" Reine
 Jean-Louis Barrault - Baptiste Deburau
 Pierre Brasseur - Frédérick Lemaître
 Marcel Herrand - Pierre-François Lacenaire
 Pierre Renoir - Jéricho
 María Casares - Nathalie (credited as María Casarès)
 Louis Salou - Comte Édouard de Montray
 Gaston Modot - Fil de Soie
 Fabien Loris - Avril

Referanser

Eksterne lenker 
 

Franske romantiske dramafilmer
Sort-hvitt-filmer
Franskspråklige filmer
Filmer fra 1945